Lateránsky palác

Lateránsky palác alebo Laterán je palác v Lateráne v Ríme, umiestnený vpravo od baziliky sv. Jána v Lateráne. Spolu s bazilikou sv. Jána je súčasťou exteritoriálneho majetku Svätej stolicehttp://www.vatican.va/news_services/press/documentazione/documents/sp_ss_scv/informazione_generale/extraterritoriale_it.html.

Pôvodne išlo o dar Konštantína I. Veľkého a sídlo pápežov, až kým sa roku 1309 nepresťahovali do Avignonu.

V rokoch 1307 a 1361 ničivé požiare spôsobili na pôvodnom pápežskom paláci nenapraviteľné škody a palác už nedosiahol napriek opravám predošlý lesk. V roku 1536 na príkaz pápeža Sixta V. postavil architekt Domenico Fontana na mieste starého pápežského paláca súčasný palác, ktorý mal slúžiť ako letné sídlo. Zámer sa nakoniec nerealizoval a pápeži v ňom postupne zriadili múzea kresťanského, misionárskeho a pohanského umenia, ktoré boli neskôr presťahované do Vatikánu.

Lateránsky palác má nádherne zreštaurované fresky na ktorých pracovali napríklad Baldassare Croce, Cesare Nebbia a G.B.Ricci.

V súčasnosti sa palác využíva iba na cirkevné účely.

 Iné projekty 

 Referencie 

Kategória:Pamiatky v Ríme
Kategória:Paláce v Taliansku
Kategória:Renesančné stavby v Taliansku